ભૂતપૂર્વ વડાપ્રધાન અટલ બિહારી વાજપાયીની ભત્રીજીએ મોટું નિવેદન આપ્યું છે. તેમણે અણ્ણા હઝારે, બાબા રામદેવ અને શ્રી શ્રી રવિશંકર પર આરોપ મુકતા તેમને ભાજપ અને સંઘના એજન્ટ કહ્યા છે. ગુરૂવારે એક કાર્યક્રમ દરમિયાન પત્રકારો સાથે વાત કરતાં કોંગ્રેસ નેતા અને અટલ બિહારી વાજપાયીના ભત્રીજી કરુણા શુક્લાએ કહ્યું હતું કે, દેશના જે રાજ્યોમાં ભાજપની સરકાર છે, ત્યાં પરિસ્થિતિ ઘણી ખરાબ છે. આવનારા સમયમાં ભાજપને કોઇ પણ ચૂંટણીમાં વિજય પ્રાપ્ત નહીં થાય. આ રાજ્યોમાં પોતાની સ્થિતિને જોયા પછી જ ભાજપે ત્યાં રામદેવ, અણ્ણા હઝારે અને શ્રી શ્રીને મોકલવાનું શરૂ કર્યું છે.